cyanic-selkie/wikianc huggingface dataset:
Fiende ved porten
Sammendrag av handlingen
Sovjetiske skarpskyttere fører til store tap for de tyske styrkene, og den tyske majoren Erwin König (Ed Harris) blir sendt til Stalingrad for å ta ut Vasilij og dermed knuse moralen i den sovjetiske befolkningen. König lokker Vasilij i en felle, og han dreper to sovjetiske skarpskyttere, men Vasilij kommer seg unna. Når Den røde armé får høre om situasjonen, sender de Koulikov (Ron Perlman), en annen skarpskytter, for å hjelpe Vasilij med å ta ut König som imidlertid utmanøvrerer Koulikov og dreper ham. Sasha, en ung sovjetisk gutt, fungerer som dobbeltagent og gir König falsk informasjon om hvor Vasilij befinner seg, og dermed får Vasilijj en sjanse til å ta ut majoren.
Vasilij setter en felle for König og klarer å såre ham, men senere sovner Vasilij etter mange timer på vakt og hans loggbok blir tatt av en tysk soldat. Tyskerne tar loggen som bevis på Vasilijs død, og de planlegger å sende König hjem til Tyskland, men majoren tror ikke at Vasilij er død. En tysk general tar Königs identifikasjonspapirer for å hindre at sovjetisk propaganda profitterer på det dersom König blir drept. König gir også fra seg en medalje som ble posthumt tildelt Königs sønn, en løytnant som ble drept tidlig under kampene om Stalingrad. König forteller Sasha hvor han vil ligge på vakt neste gang, fordi han mistenker at gutten vil fortelle dette videre til Vasilij. Tania og Vasilij har i mellomtiden blitt forelsket, og den sjalu Danilov rakker ned på Vasilij i et brev til sine overordnede.
König får øye på Tania og Vasilij, noe som bekrefter hans mistanker om Sasha. Han dreper motvillig gutten og henger kroppen hans i en lyktestolpe. Vasilij sverger på å drepe König, og han sender Tania for å evakuere Sashas mor (Eva Mattes) fra byen, men Tania blir krafig såret av granatsplinter. Danilov er overbevist om at Tania er død, og han finner Vasilij som er på jakt etter König. Danilov utsetter med vilje seg selv for fare i et forsøk på å provosere König til å skyte ham, og dermed også røpe sin egen posisjon. König tror at han endelig har klart å skyte Vasilij, og han går for å finne kroppen hans, men han innser for sent at han har havnet i en felle. König snur seg mot Vasilij som skyter ham. To måneder senere er Stalingrad frigjort, og de tyske styrkene har overgitt seg. Vasilij finner igjen Tania som får behandling for granatsplinter ved et feltsykehus i Stalingrad.
Peristedion altipinne
Peristedion altipinne er en art av ulkefisker.
Morten Lund
Morten Lund (født 6. januar 1945 i Bjugn) er en norsk politiker (Sp). Han ble innvalgt på Stortinget fra Sør-Trøndelag i 1993. Han var vararepresentant i perioden 1989–1993. Lund var ordfører i Bjugn i periodene 1987–1993, og varaordfører i perioden 1983–1987.
Odd Steffen Dalgard
Dalgard, som var sønn av Olav Dalgard, tok artium i 1949 og embedseksamen i medisin i 1956 ved Universitetet i Oslo. I studietiden var han blant annet medlem av Studentersamfundets styre. Etter turnustjeneste i Nord-Norge var han ansatt ved Ila fengsel. Fra 1959 til 1967 var han ansatt ved Gaustad sykehus. Han spesialiserte seg i psykiatri og ble dr.med. i 1968. I 1969 ble han dosent ved Universitetets psykiatriske klinikk på Vinderen, og i 1978 professor og overlege på Regionssykehuset i Tromsø. I 1980-årene var han overlege på Ullevål sykehus og i 1990-årene leder for Senter for sosialt nettverk og helse.
Mjøsaksjonen
Mjøsaksjonen var en miljøaksjon som pågikk i perioden 1973 til 1982 for å redusere forurensning i Mjøsa og sikre en trygg og bærekraftig drikkevannsforsyning til områdene rundt. De viktigste tiltakene var å bygge kommunale renseanlegg, erstatte eldre og defekte kloakkrørsystemer, forby fosfatholdige kjemikalier, hindre direkte utslipp fra prosess- og næringsmiddelindustri samt hindre gjødselavrenning fra landbruket.
Odd Steffen Dalgard
Dalgard hadde studieopphold i Edinburgh, Philadelphia og ved Harvard University og ble påvirket av blant andre Ørnulv Ødegård og Alexander Leighton.
Mjøsaksjonen
Bakgrunn
Vannvernloven fra 1970, som var forløperen til forurensningsloven fra 1983, markerte et vendepunkt for miljøpolitikken og bidro til økt oppmerksomhet om eksisterende utslipp og sterkt forurensede områder for å tilfredsstille nye krav. I det nasjonale handlingsprogrammet som ble presentert i 1975, kom det forutsetninger om at oppryddingsarbeider knyttet opp mot industrien skulle være ferdig avsluttet i 1984. Mjøsa hadde allerede siden 1960-tallet vært sterkt forurenset både fra industri, landbruk og husholdninger, og en rapport utarbeidet av NIVA i 1973 kom med dystre konklusjoner om Mjøsas tilstand og fremtidige utsikter om ikke situasjonen ville snu.
Tiltak
Gjennom St.prp. nr. 119 (1973–1974) ble mulige forurensningskilder omtalt i et aksjonsprogram som skulle gjelde for perioden 1974 til 1977. Et av de viktigste tiltakene i dette programmet var å etablere en tilskuddsordning for kommunale renseanlegg. Staten bidro med 60 millioner kroner til bygging av renseanlegg, i det som senere har blitt kalt «den lille Mjøsaksjonen». Da algeoppblomstringen i Mjøsa tiltok som følge av økt forurensning under sensommeren i 1976, ble Mjøsaksjonen trappet opp, samtidig som varigheten av denne ble flyttet til 1980. St.prp. nr. 89 (1976–1977), som siden ble kalt «den store Mjøsaksjonen», gikk fra 1977 til 1982, hvor det ble brukt rundt 1,4 milliarder kroner i ulike tiltak rettet mot forurensning fra boligområder.
Birgitte Sættem
Herdis Birgitte Sættem Jomaas (født 9. juli 1978 i Molde) er en tidligere norsk håndballspiller som spilte for Larvik HK. Som ung spilte hun for Sportsklubben Rival i Molde. Hun fikk sitt internasjonale gjennombrudd som 21-åring da hun var med på Norges lag som ble verdensmester under VM i Norge i 1999. Da Kjersti Grini var skadet tok den unge debutanten ansvar og ble en stjerne. Hun var med på Norges lag som tok bronse i Sommer-OL 2000 i Sydney. Hun var også med på Norges lag som tok sølv i Håndball-EM 2002 for kvinner i Danmark.
Med Larvik vant hun fem seriemesterskap, fem Norgesmesterskap, samt Cupvinnercupen. Hun spilte i Larvik HK helt frem til hun la opp i 2006 grunnet skade og graviditet.
U19-EM i fotball for menn 2015
U19-EM i fotball for menn 2015 ble arrangert i Hellas i 2015.
Dilbert
Dilbert er en amerikansk tegneseriestripe, skapt av Scott Adams som beskriver dataingeniøren Dilberts vandring gjennom udugelighetens kontorlandskap. Serien tar utgangspunkt i bedriftskulturen der sjefene har makt, men ikke aner hva som må gjøres, og arbeiderne sitter på kunnskap, men har ingen makt – byråkrati for byråkratiets skyld. Gjennom denne satiriske og banale settingen beskrives mange virkelige problemstillinger relatert til leserens egen arbeidsplass og oppfatning om arbeidslivet generelt.
Mange aviser (også norske) trykker Dilbert som fast stripe. Serien har blitt trykt i egne Dilbert-bøker, og er ofte å finne som innslag i andre tegneserieblader. Det norske tegneserieantologibladet Larsons Gale Verden har trykt Dilbert fra starten og frem til i dag.
Scott Adams har dessuten også skrevet noen bøker om arbeidslivet, også disse i den samme sarkastiske tonen, selvfølgelig også illustrert av tegneserien.
Hancock County (Tennessee)
Hancock County er et fylke i den amerikanske delstaten Tennessee. Det ligger i nordøst i staten og grenser mot Hawkins County i øst, Grainger County i sørvest og mot Claiborne County i vest. Det har også grense mot delstaten Virginia i nord.
Hancock Countys totale areal er 579 km² hvorav 3 km² er vann. I år 2000 hadde fylket 6 786 innbyggere og administrasjonssenteret ligger i byen Sneedville.
Fylket er oppkalt etter John Hancock som var den første som undertegnet USAs uavhengighetserklæring.
Omsk-5 kullkraftverk
Omsk 5 kullkraftverk er et sub-kritisk kullkraftverk med en installert produksjonskapasitet på 695 MW, beliggende ved byen Omsk i regionen Omsk oblast i Sibir, i Russland. Kjølingen kommer fra elven Om. Brenselskildene er brunkull, og subsidiært naturgass og mazut. Anlegget ble utbygget fra 1980, med senere oppgraderinger. Operatør er selskapet JSC Omskenergo TGK-11.
Produksjonen er på 2 017 MWth fjernvarme årlig avhengig av fordelingen mellom varme og elektrisitet, og total energiproduksjon er mer enn 2 000 GWt per år. Kraftverkets produksjon er fordelt på 5 generatorer.
4. serierunde i 2. divisjon avdeling 4 2009
'''4. serierunde i 2. divisjon avdeling 4 2009''' startet 1. mai og ble avsluttet med to kamper 4. mai.
Arve Bakke
Arve Bakke (født 28. september 1952) er tidligere forbundsleder i Fellesforbundet.
Bakke var 2. nestleder i Fellesforbundet 2001–2003, 1. nestleder 2003–2007 og forbundsleder 2007-2015.
Bakke har bakgrunn som platearbeider på verftet Ulstein Hatlø, hvor han var aktiv i verkstedsklubben. I 1984 ble han distriktssekretær i Norsk Jern- og Metallarbeiderforbund. I perioden 1989–2001 var han leder av Møre og Romsdal Arbeiderparti. Han var i 1996–1997 statssekretær i Administrasjonsdepartementet og Planleggings- og samordningsdepartementet.
Fylkesvei 3052
Fylkesvei 3052 går mellom Krokmo og Hasle øst i Sandefjord kommune.
Frem til 2019 hadde veien betegnelsen fylkesvei 251 (Vestfold).
Lars Hesla
Lars Hesla (født 19. juni 1948) er en norsk musiker, gitarist, pianist, keyboardist og låtskriver. Han er mest kjent som keyboardist i rockebandet Flax fra 1971 til 1982 og igjen fra 1985 til oppløsningen i 1986. Han var også keyboardist i rockebandet Junipher Greene fra 1975 til oppløsningen i 1983. Han har i de siste årene spilt i band som Pub Floyd (tributeband til Pink Floyd) og hammord/mellotron i Lars Hesla Band sammen med Espen Saga (gitar), Knut Grue (trommer/vokal) og Lars Kristian Evensen (bass). Han var broren til John Hesla (1947–2014) som spilte gitar i Flax.
Anders Tvegård
Anders Tvegård (født 6. august 1975 i Porsgrunn) er en norsk journalist. Han var NRKs korrespondent i USA fra mai 2010 til august 2014.
Tvegård har journalistutdanning fra Høgskulen i Volda (1996–98), Darlington College of Technology (1995–96) og journalisttjeneste ved Forsvarets overkommando (1994–95). Han har arbeidet i NRKs nyhetsavdeling siden 1998.
Tvegård var NRKs reporter under tsunamien i Thailand (2004/05), rapporterte fra de palestinske områdene under striden rundt karikaturtegningene av profeten Muhammad (2006), Israel–Libanon-krigen (2006), Gaza-krigen (2008), flyktningleirene etter Sri Lankas borgerkrig (2009), Afghanistan (2009), tsunamien i Japan (2011), Pavens besøk på Cuba (2012), Hugo Chávez's død i Venezuela (2013) og Guantanamo (2013).
The Woman Hater (film av Thanhouser)
The Woman Hater er en amerikansk stumfilm fra 1910.
Anders Tvegård
Tvegård har også arbeidet for Radio Grenland, Porsgrunns Dagblad og Varden.
The Woman Hater (film av Thanhouser)
Handling
Tom Taylor eier en gammel hytte, hvor han bor helt alene. Men eiendommen anses som verdifull, og ønskes derfor kjøpt av en finansmann til et tilfredsstillende beløp. Men for å avslutte avtalen blir Taylor nødt til å reise til finansmannens hotell, og der tiltrekker han seg snart oppmerksomheten til fire attraktive unge kvinnelige gjester.
En av gjestene, Lou Bennett, inngår et veddemål med de andre kvinnene - på at hun kan få Tom til å bli forelsket i henn, og at han kommer til å fri til henne i løpet av en uke. De tre andre kvinnene aksepterer veddemålet. Men de vet ikke hva Tom Taylor heter, eller hvor han bor. Tom blir også interessert i Lou. Men han oppdager snart at alt sammen bare var et veddemål, og at han har blitt narret.
Huang Xiaojing
Huang Xiaojing (kinesisk: 黄小晶, født 1946 i Fuzhou i provinsen Fujian i Kina) er en kinesisk kommunistisk politiker.
Huang ble i 1973 medlem av det kinesiske kommunistiske parti. Etter en rekke parti- og styringsverv i Fujian var han provinsens viseguvernør fra 1995 til 2004, og deretter og frem til 2011 provinsens guvernør.
Arild Hermstad
Hermstad ble valgt til MDGs nestleder på landsmøtet 25. april 2020. I perioden 2018–2020 var han partiets nasjonale talsperson sammen med Une Bastholm. Fra 2. januar 2020 til 9. mars 2021 var han vikarierende byråd i Oslo, dels for miljø og samferdsel, dels for byutviking.
I stortingsvalget 2017 og stortingsvalget 2021 var han Miljøpartiet De Grønnes førstekandidat i Hordaland. Hermstad har tidligere arbeidet i bank, som brigadekoordinator i Latin-Amerika, med lokalt miljøarbeid i Bergen og i Raftostiftelsen. Han var leder for Framtiden i våre hender fra 2001 til 2017.
Utdannelse og privatliv
Hermstad har hovedfag i samfunnsgeografi ved Universitetet i Bergen og to års studier i økonomi ved Norges Handelshøyskole.
Hermstad har vært styreleder i Syklistenes Landsforening siden 2013. Han er bosatt i Oslo med kone og to barn.
Constantine
Constantine kan sikte til:
Rekecocktail
Rekecocktail er en skalldyrrett som gjerne serveres som en forrett som består av reker, dressing (ofte krydret Thousand Island eller lignende varianter) og eventuelt tilbehør. Den serveres kald, som oftest i champagne- eller cocktailglass.
På engelsk er rekecocktailen («prawn-» eller «shrimp cocktail») omtalt fra 1930-tallet. På norsk har uttrykket i alle fall vært i bruk siden like etter andre verdenskrig. På slutten av 1960-tallet ble rekecocktailen fremhevet av Ingrid Espelid Hovig og Fjernsynskjøkkenet, og årene som fulgte var den svært populær i Norge.
Typisk tilbehør i rekecocktail er kinakål eller isbergsalat og eventuelt også andre grønnsaker.
Løvebakken smiler
Løvebakken smiler er et musikkalbum med Dag Frøland, Elisabeth Granneman, Tore Ryen, Olav Thon, Wenche Foss og mange andre norske skuespillere og politikere. Platen inneholder live-opptak fra Chat Noir fra Dag Frølands "Har du lyst, har du lov" fra 1973 og Dag Frølands "Nyttårs-galla" fra 1975. Utgitt i 1976.
Peristedion amblygenys
Peristedion amblygenys er en art av ulkefisker.
Teatersport
Teatersport er en konkurranse i improvisert teater, hvor publikum gjerne tar aktivt del i hva som skal fremføres gjennom å foreslå tema, sted osv. for sketsjene som fremvises. Skuespillerne som er med fremfører scener ut fra visse føringer som blir lagt – alt fra begrensinger i tid og rom, til for eksempel at man må snakke på rim, synge, ikke bruke bokstaven S, snakke «tullespråk» eller at man ikke kan snakke uten å ha kroppskontakt.
I tillegg til å være en underholdende kunstform, er teatersport en utbredt form for skuespillertrening. Gjennom å trene teatersport øver skuespilleren seg opp til å ta sjanser, hjelpe medspillerne, ikke blokkere og å gå rett til poenget.
Keith Johnstone er kjent som grunnleggeren av moderne improvisasjonskomedie. Teatersport dukket først opp i Norge på 1980-tallet.
Knut Anders Vestad
Knut Anders Vestad (født 2. mai 1969) fra Fræna er en norsk komponist og organist. Per 2021 er han ansatt som førsteamanuensis ved Institutt for musikk, NTNU. Han har komponert en rekke sanger, kormusikk, oratorier, operaer og musikk til teater.
Omsk gasskraftverk
Omsk gasskraftverk (Omsk KPK) er et sub-kritisk gasskraftverk med en installert produksjonskapasitet på mer enn 1000 MW, beliggende ved byen Omsk i regionen Omsk oblast i Sibir, i Russland. Brenselskildene er naturgass, og subsidiært mazut. Anlegget ble utbygget fra 1969, med senere oppgraderinger. Operatør er selskapet JSC Omskenergo TGK-11.
Produksjonen er på 5 785 MWth fjernvarme årlig avhengig av fordelingen mellom varme og elektrisitet, og total energiproduksjon er mer enn 6 000 GWt per år.
Half Moon Street
Half Moon Street er en britisk-amerikansk erotisk thriller fra 1986. Filmen ble regissert av Bob Swaim, og har Sigourney Weaver, Michael Caine og Patrick Kavanagh i hovedrollene. Filmen var basert på romanen Doctor Slaughter av Paul Theroux fra 1984.
Half Moon Street er den første spillefilmen til RKO Pictures på nesten et kvart århundre. Den forrige var Jet Pilot utgitt i 1957.
Handling
Dr. Lauren Slaughter er en amerikansk kvinne med betydelig intellekt, en ekspert på Kina, som nå er bosatt i London, og arbeder for en tankesmie. Mer og mer misfornøyd med sine overordnede som tar all æren for hennes arbeid, og misfornøyd med hennes lave lønn, begynner Dr. Slaughter i sin leilighet ved Half Moon Street som en betalt eskorte-pike for ensomme rike menn.
Trefningen i Høland
Forspillet
Allerede tidlig i desember 1715 fikk de norske myndighetene etterretning om de svenske forberedelsene langs riksgrensen. Det ble lagt en forsvarsplan av general Haussmann. Planen ble bare endret i mindre grad av den neste øverstkommanderende, generalløytnant Barthold Heinrich Lützow, som disponerte små hærgrupper i strøkene langs grensen. En av disse kom under kommando av oberst Ulrich Christian Kruse og voktet strekningen Kongsvinger-Basmo med 70 km front omkring Høland. Kruses tropper besto av 2. korpset i tre dragonkompanier, og fem infanteriregimenter på 300 ryttere og 1030 infanterister. Troppene lå omkring Basmo skanse mot sør og Nes skanse mot nord. Kruses menn skulle sikre passene ved Skirfos, Skarebøl og Kongstorp. Fordi de hadde et stort område å dekke, skjedde troppeforflytninger nesten konstant i flere uker, og senest den 7. mars var den siste omgrupperingen fullført.
Half Moon Street
Handling
En slik rik mann, som først identifiserer seg under et falskt navn, viser seg snart å være Lord Bulbeck - medlem av det britiske overhuset House of Lords i parlamentet, med en nøkkelrolle i britisk forsvar. De to inngår et forhold som går utover sex, og de nyter hverandres samtaler og intelligens. Imidlertid, i løpet av en vanskelig fredsforhandling i Midtøsten, kommer en gruppe etterforskere som skal gjennomføre en bakgrunnssjekk av Lord Bulbeck over hans forhold til denne kostbare eskorte-piken - som de mistenker kan ha noen skjulte motiver.
Trefningen i Høland
Forspillet
Denne dagen befant oberst Kruse seg på lensmannsgården Østby, 5 km syd for Løken kirke, med det V. Romerikske dragonkompani. Der ventet de på at det Østlandske dragonkompani, under major Wittinghof, som var i Hemnes 3 km lenger sør, skulle ankomme. Akerske infanterikompani ble omplassert til Rakkestadgårdene nord for Løken kirke, mens oberstløytnant Brüggermann kom til Løken prestegård 200 m sørvest for Løken kirke med V. Øvre Romerikske infanterikompani, der troppene ble fordelt for innkvartering på Riser og Skattum gård. Kaptein Emahaus, med Trøgstad infanterikompani fra Ydersbotn, skulle sikre det viktige senteret av fronten, men i strid med gitte ordre satte han bare ut vaktposter. De øvrige styrkene lå for langt mot sør og nord til å kunne gripe inn dersom svenskene angrep her.
Karl XII hadde nådd Holmedal, et stykke fra Östervallskog. Nå samlet han styrkene sine på og ved Rømsjøen, for et angrep over grensen. Tidlig den 8. mars 1716 rykket krigerkongen, i spissen for syv kompanier dragoner, over grensen ved Östervallskog og Rommenäs, over isen på Rømsjøen til Mjemensjøen. Der gikk de i land, og tok flere norske bønder til fange og fikk avhørt dem. Karl XII fikk vite at passet ved Kongstorp kun var bemannet med en enslig utkikkspost, bare 4 km fra Høland/Løken. Tre av de svenske dragonkompaniene fortsatte over Hallangen til Settensjøen, for å kunne møte infanteristene på anmarsj fra Holmedal, mens kongen rykket over Kongstorp med fire dragonkompanier.
I mellomtiden hadde Kruse i Østby fått melding om svenskenes invasjon, og sendte ordre om å få dragonpatruljer opp i passene. En av disse patruljene kom tilbake ved midnatt mellom 8. og 9. mars. De kunne fortelle at en svensk avdeling hadde forsert Kongstorp uten motstand. Kruse ville gjerne flankere (komme inn på sidene av) den svenske framrykningen, og ga ordre til Brüggermann i Løken prestegård om å samle sine tropper nord for kirken, mens Kruse skulle samle til seg Trøgstadske infanterikompani og reservekompaniet, samt Østlandske dragonkompani i Østby for et angrep.
«Tatt på senga»
Men ordren til Brüggermann kom for sent. Ved midnatt kom Karl XII til Løken prestegård, der vaktholdet bare var to mann. Vaktposten ved den østre porten rakk å varsle Brüggermann, som med sin stab i full fart kom seg til Riser gård gjennom vestporten og i ly av mørket, uten at svenskene så dem. Brüggermann kom seg videre til Skattum gård, men mens svenskene var i uråd, gjorde han sitt livs tabbe. Han beordret trommeslageren til å slå «samling» for å få sine menn på beina fortest mulig. Svenskene hørte trommen, og gikk til angrep og omringet gården Skattum der nordmennene som ennå sov, brått våknet til både trommeslag og svenske krigsrop. Brüggermann måtte overgi seg sammen med 72 mann, resten rakk å flykte vekk i natten.
Tilfreds med resultatet, og fordi det allerede var gjort i stand forlegning, besluttet Karl XII å legge seg inn på gårdene Riser og Skattum for resten av natten. Det ble tent vaktbål på jordene ved Riser og satt ut vakter, men det var ikke noen sikringspost som kunne varsle om angrep.
I mellomtiden hadde Kruse bestemt seg for å rykke til Løken kirke med begge dragonkompanier. Han nådde Skedsmo gård, der en flyktende norsk soldat kom med melding om angrepet på Brüggermanns kompani. Men Ø. Romerikske dragonkompani under kaptein Heinen og Aggerske infanterikompani mot sør, trakk seg sørover og gikk i stilling ved Rakkestadgårdene, uten å ta kontakt med oberst Kruse. Disse offiserene nektet å undersøke hva kampgnyet mot nord betydde, og gjorde heller ikke noe for å ta kontakt med Kruse. De fryktet et svensk angrep fra sør, og i strid med ordrene de hadde fått, trakk de seg etter en tid sørover, skremt av fortellinger fra dem som kom flyktende fra svenskene.
Kruse kom i et dilemma. Hvis han angrep det han trodde var en fortropp på rekognosering i forveien for en større hærgruppe, og fordrev fortroppen, vil han kunne stoppe den svenske framrykningen og kjøpe tid for generalløytnant Lützow, slik at Lützow kunne regruppere det norske forsvaret. Men infanterikompanier han hadde sendt melding til var ikke kommet for å slutte seg til Kruses avdeling. Han regnet med å ha dårlig tid på seg, for hvis resten av de svenske styrkene kom til Løken prestegård, ville et angrep være umulig. Han visste ikke at det ville ta hele 12 timer. Et nattlig angrep var heller ikke mulig, for det Østlandske dragonkompaniet var ennå ikke fulltallig. Kruse fattet da beslutningen om å angripe om morgenen.
Trefningen
Om morgen den 9. mars 1716, klokken 5 i grålysningen angrep Kruse med samlet styrke Løken prestegård. Rekognoseringspatruljen han hadde sendt ut i forveien hadde ikke undersøkt de nærliggende gårdene, etter å ha blitt beskutt derfra. De svenske vaktene på prestegården skjøt varselskudd og løp med nordmennene i hælene mot Riser gård. Kruse, med et dragonkompani kalt Livkompaniet, rykket mot broen over Riserbekken og deretter videre til en bakke foran Riser gård. Under skarp ild forserte dragonene broen i to og to, mens de 16 infanteristene kom seg til en skytestilling 30 meter unna, der de kunne skyte ned mot svenskene. Svenskene samlet seg på jordene foran Riser gård, men ble slått tilbake av de angripende norske rytterne. Etter å ha slått vekk svenskene her, som var i samme antall som hans egen styrke, møtte Kruse svenske forsterkninger som tre ganger gikk til angrep, og tre ganger ble stoppet av nordmennene.
Karl XII, som så at hans soldater var oppjaget og rystet, grep til kraftige midler for å gjenopprette disiplinen. Han stakk regelrett ned noen av sine egne ryttere med kården sin. Med et oppstrammet kompani kunne svenskekongen nå gå mot Kruse under fornyet orden. Han gikk til et knusende angrep på den norske høyre fløyen, som måtte holde stand mens Kruse førte sine dragoner tilbake over broen. Det Østlandske dragonkompaniet gikk i oppløsning etter at hesten under Michelet ble skutt og tok rytteren med seg i fallet. Michelet ble hardt såret. Han sto på kne og slåss mot svenskene, ved siden av sønnen sin. Først da sønnen ble tatt til fange, overrakte Michelet kården sin til en svensk offiser. Michelet døde kort tid etterpå.
Kruse måtte hjelpe dragonene i det andre kompaniet og stupte inn i stridens hete for å holde svenskene tilbake. Med dette kom Kruse i nærkamp med Karl XII, som hadde fått et hugg i venstre skulder, og som også fikk en kule gjennom ermet på den tykke vinterkappen, uten at han tok skade. Prinsen av Hessen, som senere ble svensk konge, ble selv såret i låret av en kule mens han sloss sammen med svogeren sin. I mellomtiden klarte de norske dragonene å komme seg til vestsiden av Riserbekken, som var dyp. En av de siste som klarte å ta seg ned til broen, var oberst Kruse, som hadde blitt skutt i høyre underarm og blitt såret i venstre side. En dragon måtte leie oberstens hest, som ble skutt på broen. Etter å ha beordret sine menn til full retrett, måtte Kruse vende seg mot svenskene, gi fra seg kården sin og overgi seg.
Etterspillet
Med Kruses overgivelse flyktet de norske styrkene, forfulgt av svenske tropper. Men svenskene stoppet bare 2,5 kilometer sør for prestegården, ved Prestebroen, av frykt for bakhold fra norske styrker i nærheten. Svenskene hadde lidd et tap på «28 læs døde og bleserede Officerer og Gemene», som ble ført i vogn tilbake over grensen til Sverige. Karl XII kom på flere besøk til den sårede Kruse i dagene etter, og de to hadde flere samtaler. Gjenfortellingene av disse samtalene er myteomspunnet i ettertiden, og er av og til ganske oppsiktsvekkende, som da Kruse sa til svenskekongen at om han hadde hatt 200 mann til, ville majesteten vært i store problemer.
I august 1716 ble Kruse utvekslet mot en svensk offiser i norsk fangenskap. I juni 1717 ble Kruse stilt for krigsrett, beskyldt for å ha forsømt sine forpliktelser. Anklagen var at han reagerte for sent på korrekte opplysninger om fiendtlige bevegelser, forsømte å oppklare, og forhastet seg i et angrep uten tilstrekkelig rekognosering. Det var begått mange militære feil i hans ledelse, som at han ikke ventet på større styrker før han angrep. Kruse ble straffet med en bot på 100 riksdaler, og ble også pålagt å dekke saksomkostningene på 100 riksdaler. Ved kongelig intervensjon ble straffen opphevet i desember 1717, Kruse var blitt en nasjonal helt.
Møllafestivalen
Møllafestivalen er en uavhengig musikkfestival i Gjerstad kommune, Aust-Agder, og ble første gang holdt i 2003.
Om festivalen
Festivalen holdes på Prestfoss mølle, som ligger inne i skogen i Gjerstad, og er Knut Magne Valles musikkstudio, Prestfoss Mølle lyd og musikkstudio. Her ble blant andre musikkalbumet Ordo Ad Chao (2007) til Mayhem, og Sideshow Symphonies (2005) til Arcturus, spilt inn. Det greske bandet Ravencult spilte inn debutalbumet Temples of Torment der. Ingen får betalt på festivalen, heller ikke artistene.
Festivalen har hjemmelagede høyttalere, og der er to spesialbygde sub-høyttalere som tidligere var verdens største. De er syv meter lange og er bygd under scenen og inn under huset. De er konstruert av professor Rune Skramstad ved Tanberg Elektro, og bygget etter tegningene hans. Anlegget er unikt og flere aviser og fagmagasiner har omtalt det.
Knut Magne Valle er gift og har tre barn, og det er kona som står for maten, som er hjemmelagd. Speltsuppe, elgburger og elggryte ifra selvslaktet elg er blant rettene som har blitt servert, sammen med økologisk mat dyrket hjemme hos dem.
Sachs Harbour
Sachs Harbour (inuvialuktun: Ikahuak) er en bosetning på Banksøya i Nordvestterritoriene i Canada. Ved folketellingen i 2016 bodde det 103 personer i Sachs Harbour.
I Sachs Harbour ligger hovedkvarteret for Aulavik nasjonalpark. Aulavik National Park Visitor Reception Centre ligger også på stedet.
Etymologi
Sachs Harbour er oppkalt etter skipet Mary Sachs. Stedets navn på inuvialuktun er Ikahuak. Dette betyr "hvor du går over".
San Nicolás de los Ranchos (landsby)
San Nicolás de los Ranchos er en landsby i kommunen med samme navn. Landsbyen er kjent for sin nære tilknytning til den aktive vulkanen Popocatépetl. Det bor omtrent 7 500 innbyggere i denne landsbyen.
Jahn Teigens diskografi
Jahn Teigens diskografi er en liste over musikkalbum utgitt i Norge med Jahn Teigen. Diskografien omfatter verk som Teigen har gitt ut alene og sammen med andre.
Nototylus fryi
Nototylus fryi er en bille og den eneste i slekten Nototylus. Den utgjør en egen underfamilie (Nototylinae) av løpebiller.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
U19-EM i fotball for menn 2016
U19-EM i fotball for menn 2016 ble arrangert i Tyskland i 2016.
Ectenessa
Ectenessa er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og tynne, lyst brunlige trebukker. Antennene er tynne og en del lengre enn kroppen. Pronotum er tønneformet, dekkvingene parallellsidige, vanligvis med gule til hvite flekker eller tverrbånd. Beina er forholdsvis lange, lårene litt fortykkede.
Levevis
Larvene lever i død ved, mest av løvtrær.
Utbredelse
Slekten er utbredt i Mellom- og Sør-Amerika, med de fleste av artene i Brasil.
Soylent Green – USA år 2022
Soylent Green er en amerikansk dystopisk science fiction-thriller fra 1973 regissert av Richard Fleischer. Filmen er lagt til en fremtidig New York hvor innbyggertallet har vokst til 40 millioner. Global oppvarming har ført til uutholdelige temperaturer og store deler av verden er avhengig av en gedigen matfabrikk som holder ting skjult for menneskeheten. Hovedrollen spilles av Charlton Heston, mens andre fremtredende roller spilles av Leigh Taylor-Young, Edward G. Robinson og Chuck Connors. Filmen er løst basert på Harry Harrisons roman ''Make Room! Make Room!'' (1966).
Handling
Handlingen foregår i New York, året er 2022 og byens befolkning er på hele 40 millioner. Byen er blitt et automatisert og livløst sted uten gress, naturlig mat og mennesker med følelser. Global oppvarming har ført til nesten uutholdelige temperaturer og loven forbyr folk å forlate byene.
Filmen kretser rundt en gedigen matfabrikk kalt «Soylent Corporation». Halvparten av verdens befolkning er avhengig av dette konsernet for å overleve. Selskapet har tidligere produsert såkalte «høyenergi-grønnsaker» kalt «Soylent Red» og «Soylent Yellow». Deres nyeste produkt er «Soylent Green» – en grønn brikkeformet kjeks som de påstår er utvunnet av plankton. Samtidig med dette får detektiven Thorn i oppdrag å etterforske drapet på en industrileder. Han oppdager at han ble drept for å hindre at sannheten om Soylent Green skulle slippe ut. Thorn tynges av tvil etterhvert som han begynner å se hva som er blitt skjult for allmennheten.
Om filmen
Soylent Green fikk brukbare kritikker, noe som gjenspeiles i at den har fått 73 % på Rotten Tomatoes.
Filmen vant en Saturn Award for beste science fiction-film og storprisen ved Avoriaz Fantastic Film Festival.
Musikken inkluderer stykker av kjente komponister som blant annet Edvard Grieg, Beethoven og Tchaikovsky.
The Writing on the Wall
The Writing on the Wall er en amerikansk stumfilm fra 1910 regissert av Barry O'Neil.
Saint Peter’s College
Saint Peter's College  er et privat, romersk-katolsk universitet i Jersey City i delstaten New Jersey, USA. Det ble opprettet i 1872 av jesuittene.
Ved universitetet var det 3 117 studenter og 271 vitenskapelig ansatte i 2006, og samme året var skolepengene US$ 22 650 for studenter folkeregistrert i USA. Studiene gis opp til mastergradsnivå.
Terry Dischinger
Terence Gilbert «Terry» Dischinger (født 21. november 1940 i Terre Haute i Indiana), amerikansk basketballspiller som deltok i de olympiske leker 1960 i Roma.
Dischinger ble olympisk mester i basketball under OL 1960 i Melbourne. Han var med på det amerikanske laget som vant basketturneringen foran Sovjetunionen og Brasil. Det var femte gangen som basketball sto på det olympiske programmet, seksten lag deltok i turneringen. USA vant alle åtte kampene og ble olympiske mestere for femte gangen. Dischinger spilte alle åtte kampene og scoret 92 poeng for USA under OL-turneringen.
Unto Salo
Unto Olavi Salo (født 10. september 1928 i Tyrvis, død 25. oktober 2019 i Åbo) var en finsk arkeolog.
Salo tok hovedfagseksemen i 1955 og disputerte i 1968 over kulturforholdene i Finland i den eldre romersk jernalder. Salo tjenestegjorde som sjef for Satakunnan museum i Björneborg 1958-1972 og ble i 1972 utnevnt til professor i finsk og sammenlignende arkeologi ved Åbo universitet og ble pensjonert i 1991. Han var dekan og første prorektor ved universitetet og satt i professorforbundets styre 1979-1980 og som viseformann 1980-1981. Salo var 1959-1972 også aktiv i styret for Finlands museumsforbund og var 1972-1980 dets formann.
Unto Salo ledet omfattende arkeologiske undersøkelser av bronsealdergraver i Satakunta og publiserte resultatene i en rekke verk. I sin produksjon behandlet han også blant annet fremveksten av statsmakten og etymologiske spørsmål.
Chop Suey!
Chop Suey! er den første singlen fra System of a Down sitt andre studioalbum Toxicity. «Chop Suey!» er System sin mest kjente sang. «Chop Suey!» kom på 76.-plass på Billboard 100, 7.-plass på Modern Rock Tracks og 12.-plass på Mainstream Rock Tracks. Denne singlen fikk System in i det Mainstream. Bandet ble nominert til en grammy, men tapte. Men singlen «B.Y.O.B.» vant en grammy.
Fylkesvei 281 (Vestfold)
Fylkesvei 281 i Vestfold gikk mellom Goksjø og Hjertås i Sandefjord kommune. Veiens lengde var 2,4 km.
I 2019 ble veien erstattet av fylkesvei 3070 og fylkesvei 3110.
Modesto Lara
Modesto Lara (født 29. oktober 1973) er en dominikansk judoka.
Han representerte Den dominikanske republikk under Sommer-OL 2004 i Athen, der han ble utslått i omspillet.
Arne Hoffstad
Arne Hoffstad (født 21. september 1900 i Sandefjord, død 26. september 1980) var en norsk avisredaktør og politiker (H).
Han var sønn av botaniker, lektor og ordfører Olaf Alfred Hoffstad og Birgitte Lucie Richter og halvbror av økonom og redaktør Einar Hoffstad. Etter handelsskolen ble han ansatt som redaktør i Sandefjords Blad i 1925. Hoffstad var sjefredaktør i Sandefjords Blad 1931–1971 og disponent i avisen 1931–1964.
Hoffstad var medlem av Unge Høyres sentralstyre fra 1920-årene og formann 1936–1940, medlem av Høyres sentralstyre, formann i Sandefjord Høyre og medlem av Sandefjord bystyre. Hoffstad stiftet Høyres Bladeierforening i 1935, og satt som formann i 20 år. Han var styremedlem i Norsk Bladeierforening fra 1937 og formann 1951–1953, formann i Norske Avisers Landsforbund 1952–1953 og viseformann i styret i Avisenes Informasjonskontor 1954–1970.
Bloemfontein lufthavn
Bloemfontein Airport er en delvis militær og delvis offentlig flyplass som tjener byen Bloemfontein, i provinsen Free State i Sør-Afrika. I 2012 var 426 420 passasjerer innom flyplassen. Flyplassen har kun ruter innenfor Sør-Afrika.
John Densmore
John Paul Densmore (født 1. desember 1944 i Los Angeles i California), spilte trommer i det amerikanske rockebandet The Doors fra 1965 og fram til gruppens oppløsning i 1973. Etter The Doors har han arbeidet også som danser og skuespiller, samt produsert teater, danseforestillinger og film.
Vannpolo under Sommer-OL 1908
Vannpolo under Sommer-OL 1908. Vannpolo var med for tredje gang på det olympiske programmet 1908 i London. Det var påmeldt fem lag men Østerrike trakk sitt lag før turneringen startet. Storbritannia spilte kun en kamp, finalen, de beseiret Belgia med 9-2 og ble dermed olympiske mestere. Belgia vei til finalen var seier over Nederland med 8-1 i kvartfinalen og de beseiret Sverige med 8-4 i semifinalen.
John Densmore
Da The Doors var operative, ble det avtalt at hver av medlemmene skulle kunne legge ned veto mot at gruppens musikk ble brukt i reklamesammenheng. Densmore benytter seg av denne retten og sørger fortsatt for at dette ikke skjer, blant annet ble et tilbud fra Cadillac på 15 millioner dollar for å bruke «Break on Through (to the Other Side)» avvist. Han ga ved en anledning tillatelse til at Pirelli dekk skulle kunne bruke «Riders of the Storm» kun i Storbritannia, men angret etterpå og ga pengene til veldedighet.
Promecognathinae
Promecognathinae er en underfamilie av løpebiller. Ingen arter er registret fra Norge.
Sudansk pund
Sudansk pund er valutaen som benyttes i Sudan siden 2007. Valutakoden er SDG. 1 pund = 100 piastre (arabisk: qirush).
Den nye valutaen ble innført som en del av fredsavtalen 2007 for å erstatte den sudanske dinaren som hovedsakelig ble brukt de regjeringskontrollerte områdene. Dinaren hadde blitt innført 8. juni 1992 for å erstatte det første sudanske pundet SDP som i sin tur hadde erstattet det egyptiske pundet da Sudan ble selvstendig i 1956.
Ved det siste valutabyttet ble 10 dinarer = 1 nytt pund (10 gamle pund = 1 dinar, dvs 100 SDP = 1 SDG).
Bruk
Valutaen gis ut av Bank of Sudan – BoS som ble grunnlagt i 1960 og har hovedkontor i Khartoum.
A Woman’s Wit
A Woman's Wit er en amerikansk stumfilm fra 1910, regissert av Joseph A. Golden.
Handling
Dommer Brown fra Tonah Par, New Mexico, blir truet på livet av noen banditter med mindre han går med på å slippe ut vennene deres. Dommerens datter, Grace, er ute sammen med kjæresten sin Arthur Bray. Men hesten hennes stikker av med henne sittende på hesten, og hun faller i hendene på bandittene og blir tatt med til gjemmestedet deres. Diaz, lederen for bandittene, sender beskjed til dommeren om at han kommer til å løslate datteren hans, etter at dommeren har sluppet løs Mandez.
Hancock County (Ohio)
Hancock County er et fylke i den amerikanske delstaten Ohio. Det ligger i de nordvestlige delene av staten og det grenser mot Wood County i nord, Seneca County i nordøst, Wyandot County i sørøst, Hardin County i sør, Allen County i sørvest, Putnam County i vest og mot Henry County i nordvest.
Hancock Countys totale areal er 1 382 km² hvorav 6 km² er vann. I 2000 hadde fylket 71 295 innbyggere og administrasjonssenteret ligger i byen Findlay.
Fylket ble opprettet 1. april 1820 og fikk fulle rettigheter 1. mars 1828. Hancock County er oppkalt etter John Hancock som var den første som signerte USAs uavhengighetserklæring.
1. divisjon fotball for menn 1973
1. divisjon 1973 startet 1. mai og sluttet 14. oktober.
Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.
René Fasel
René Fasel (født 6. februar 1950 i Fribourg i Sveits) er en sveitsisk tannlege og tidligere ishockeyspiller. Han startet sin ishockey karriere som spiller for HC Fribourg-Gottéron i 1960, ble dommer i 1972 og president i Sveits' ishockeyforbund i 1985. I 1994 ble han valgt til president i International Ice Hockey Federation (IIHF), en stilling han fortsatt innehar. Han ble medlem av Den internasjonale olympiske komité og var den første representanten for ishockey. I 2008 ble han valgt til vintersportrepresentant i IOC hovedstyre.
Sana Pharma
Sana Pharma (etablert 2002 i Oslo) er et norsk farmasøytisk selskap, kjent for kosttilskudd, medisinsk utstyr og legemidler. Selskapet eier blant annet VitaeLab AS, som produserer kosttilskuddet VitaePro. Sana Pharma har egen produksjon av råvarer på Island og B2B-virksomhet innen salg av råvarer.
Konsernet har hovedkontor i Norge og virksomhet i Sverige, Danmark, Finland, Island, Tsjekkia og USA. Konsernet har til sammen rundt 200 ansatte og en omsetning på over en halv milliard kroner per år. Konsernet er privat eiet.
Øystein Hedstrøm
Øystein Hedstrøm (født 7. august 1946 i Moss) er en norsk politiker (FrP). Han var stortingsrepresentant for Østfold 1989–2005.
Han er sønn av verkstedeier Åke Willem Hedström fra Karlstad og hustru Astri Thue fra Moss. Øystein Hedstrøm er bror av komponist Åse Hedstrøm. Han giftet seg i 1993 med kosmetolog Britt Huseby, som han møtte på Reisesjekken på TV Norge.
Han er utdannet tannlege fra Göteborgs universitet fra 1972. Han var skoletannlege og klinikksjef for tannhelsetjenesten i Rakkestad 1972–1981, deretter privatpraktiserende tannlege samme sted.
Peristedion antillarum
Peristedion amblygenys er en art av ulkefisker.
Harald Dag Jølle
Harald Dag Jølle (født 1971 i Lyngdal) er en norsk historiker og fjellklatrer. Han er ansatt ved Norsk Polarinstitutt i Tromsø som spesialist på polarhistorie, og i særlig norsk polarforsknings historie.
Jølle leverte i 2000 hovedoppgave i historie ved Universitetet i Tromsø med tittelen ''«"Hvorfor holder jeg eskimoen for stående over europæerne?" Kulturforskeren Fridtjof Nansen og "de arktiske andre"»'', hvor han drøftet synet på sosialdarwinisme sett i lys av Nansens polarforskning. Fra 1997 til 2002 var han redaksjonssekretær for Historisk tidsskrift. I 2001 ble han doktorgradsstipendiat ved Historisk institutt, senere fusjonert til Institutt for historie og religionsvitenskap ved Universitetet i Tromsø. Fra 2000 til 2004 var han en av initiativtakerne til, og engasjert i prosjektet Norsk polarhistorie. Dette var et tverrfaglig forskningsprosjekt som resulterte i trebindsverket Norsk polarhistorie, en engelskspråklig ettbindssammenfatning og nettstedet polarhistorie.no. Jølle var sammen med Einar-Arne Drivenes hovedredaktør for verket og dessuten forfatter av et kapittel om tidlig etnografisk og kulturhistorisk forskning i polarområdene.
Høsten 2011 kom han ut med første bind av en biografi om Fridtjof Nansen om hans liv fram til 1912. Til forskjell for tidligere Nansen-biografier legges det vekt på Nansens vitenskapelige bidrag. Jølle vant Sørlandets litteraturpris for 2012 i kategori sakprosa for boka ''Nansen. Oppdageren''.
Bootsy Collins
William Earl «Bootsy» Collins (født 26. oktober 1951 i Cincinnati i Ohio) er en USA-amerikansk bassgitarist, sanger og låtskriver. Han er mest kjent for sitt samarbeid med James Brown på 1960-tallet og for deltakelsen i funk-kollektivet Parliament-Funkadelic på 1970-tallet. Han regnes som en av de fremste bassistene innen funk, og i 1997 blei han innvotert i Rock and Roll Hall of Fame sammen med femten andre medlemmer av Parliament-Funkadelic.
Biografi
Collins starta sin karriere i funkbandet The Pacemakers (eller The Pacesetters – kildene er uenige om navnet), som han oppretta i 1968 sammen med broren Phelps, Kash Waddy og Philippé Wynne.
Collins-brødrene var deretter ei tid med i gruppa House Guests, som gav ut to funk-singler. De blei så introdusert for George Clinton, og i 1972 blei de med i gruppa hans, Funkadelic. Fram til 1980 spilte Bootsy bass på de fleste av platene til Funkadelic og Parliament. I tillegg er han kreditert for å ha skrevet flere av låtene.
På denne tida begynte Collins å spille på en stjerneforma bassgitar, noe som etter hvert blei et varemerke. Han opptrådte også under ei rekke alternative navn, som «Casper the Funky Ghost» og Bootzilla, «the world's only rhinestone rockstar monster of a doll».
I 1980 gav han ut albumet Sweat Band med Bootsy's Sweat Band.
Bootsy Collins har seinere hatt et omfattende samarbeid med musikere og produsenter innen ulike sjangrer, blant annet Jerry Harrison, Deee-Lite, Bill Laswell, Fatboy Slim, Buckethead, Snoop Dogg, Malcolm McLaren og Little Richard. Han har videre deltatt i flere kortvarige grupper, blant annet bluegrass/funk-bandet GrooveGrass Boyz og funkgruppa Axiom Funk (med Clinton og flere andre kollektiv-medlemmer). Med New Rubber Band opptrådte han i 1998 på North Sea Jazz Festival i Haag.
I 2008 åpna han restauranten Bootsy's i hjembyen Cincinnati, der han også har bidratt med supportersanger til både rugby- og fotball-laget. I 2010 starta han med online-undervisning i musikk, Bootsy Collins Funk University.
Pat Noonan
Pat Noonan (født 2. august 1980) er en amerikansk fotballspiller som nå spiller for Columbus Crew. Han er angriper, og har spilt på det. Han har tidligere spilt for Aalesund i Tippeligaen, et opphold som kun varte et halvt år. Noonan klarte aldri å spille seg inn i Aalesunds førsteellever.
Tidlige år
Noonan spilte for DeSmet Jesuit High School, og spilte fotball på college ved Indiana University (Bloomington) fra 1999 til 2002. Han ble kåret til NSCAA (Division I First-Team All-American (soccer)) i sitt siste og første år. I sitt siste år var hans også "runner-up" til å vinne trofeet Hermann Trophy. Han avsluttet sin karriere ved Indiana med 48 mål og 31 assists.
New England Revolution
Etter eksamen, ble Noonan valgt av New England Revolution i 2003 MLS SuperDraft. Selv om han startet svakt, fant Noonan snart igjen skåringstaktene sine, og avsluttet sin første sesong hos Revs med 10 mål og 7 målgivende, og som nr 2 i rangeringen av beste nye spiller, bare slått av Damani Ralph. Noonan forbedret seg året etter, med 11 mål og 8 målgivende, som var likt med Amado Guevara for the MLS Scoring Champion Award. I 2004 hadde også Noonan et treningsopphold med den engelske Premier League-klubben Chelsea.
Sesongen 2005 ga åtte mål og 7 målgivende, mens sesongen 2006 ble markert med skader, og han spilte kun 14 kamper, med et mål som resultat. Han begynte 2007-sesongen med en ny skade, og ble etter dette kun en innbytter når han ble skadefri. Men han kom i form og endte sesongen med syv mål.
Aalesunds Fotballklubb
Noonans opsjon for 2008-sesongen ble ikke brukt, og 23. januar 2008 signerte han, som bosman-spiller for AaFK. Der ble han gjenforent med sin gamle lagkompis Adin Brown.
Landslagsspill
Noonan debuterte for 13. mars 2004 mot. Etter å ha spilt 12 kamper, hindret skader og ujevnhet han fra å delta i så mange flere kamper, men han startet i en landskamp mot der amerikanerne vant 2-0, og han skårte et av målene.
Meritter
New England Revolution
Geuze
Oude Geuze og andre varianter
I tidligere tider blandet man inn litt sukker rett før geuzen ble drukket. Hvis lambicen blir tilsatt sukker ved tapping, kalles den faro. For å dekke etterspørselen etter søtere øl har det siden 1950-tallet vært framstilt kommersialiserte varianter. Disse ølene har lite med autentisk geuze å gjøre, da det kun benyttes en beskjeden mengde (ung) lambic, ofte i kombinasjon med andre typer øl fra forkastede brygg. Dette blir ikke sekundærgjæret på flaske, og det blir filtrert. I disse kommersielle variantene blir den uønskede syrlige smaken i stor grad dempet ved tilsetning av et kunstig søtstoff. For å unngå videre gjæring tilsettes ikke sukker. Deretter tilsettes kullsyre. Tradisjonell geuze bruser mindre, har en utpreget syrlig smak og er sterkere hva alkoholinnhold angår.
For å skille mellom disse variantene bruker de fleste som brygger tradisjonell geuze, betegnelsen «Oude Geuze» for sitt produkt. Kun én produsent unnlater å bruke den på prinsipielt grunnlag, da man mener at søtet geuze ikke fortjener å kalles geuze. Produsenter av ekte geuze eller geuzestekerijen har en sammensluning kalt Raad voor Ambachtelijke Lambiekbieren (HORAL).
Betegnelsen «Oude Geuze» er beskyttet ved lov i Belgia og kan kun brukes dersom den gamle lambicen er minst tre år gammel og modnet på trefat. Søtstoffer kan ikke tilsettes i sluttproduktet. Også i resten av Europa er betegnelsen Oude Geuze beskyttet.